hotchpotch/miracl-hf-unified huggingface dataset:
Arákynthos (kunnallisyksikkö)
Arákynthos (; virallisesti Δημοτική Ενότητα Αρακύνθου, "Dimotikí Enótita Arakýnthou") on yksi Agrínion kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 4 977 (vuonna 2011).
Arákynthoksen kunnallisyksikkö käsittää alueen Agrínion kunnan eteläosassa Trichonída-järven lounaispuolella. Se on saanut nimensä seudun Arákynthos-vuoresta. Kunnallisyksikön suurin asutus on Matarágkan kylä. Arákynthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Makryneían, Neápolin, Panaitolikón, Parakampýlian, Paravólan, Strátoksen ja Thestieíin kanssa, jolloin se muuttui uuden kunnan kunnallisyksiköksi.
Arákynthoksen kunnallisyksikkö muodostuu seuraavista kyläyhdyskunnista ja asutuksista:
Fougueux (1785)
Fougueux oli Ranskan laivaston vuonna 1785 vesillelaskettu Téméraire-luokan 74-tykkinen linjalaiva.
Työt aluksella aloitettiin elokuussa 1782 ja ne lopetettiin 1. marraskuuta 1783. Valmistuneet osat varastoitiin, kunnes Lorientin telakka vastaanotti tilauksen aluksesta. Köli laskettiin marraskuussa 1784. Alus laskettiin vesille 19. syyskuuta 1785 ja otettiin palvelukseen joulukuussa.
Britannian kuninkaallinen laivasto valtasi 21. lokakuuta 1805 aluksen Trafalgarin taistelussa, mutta valtaajat hylkäsivät nousemassa olevan myrskyn vuoksi aluksen. Alus ajautui karille 28. lokakuuta Santi Petrin matalikolla Cadizin itäpuolella.
Asa Ensio
Asa Ensio (1872 Pieksämäki – 14. huhtikuuta 1931 Kirkkonummi) oli osuustoimintamies, muun muassa Elannon perustajia ja ensimmäinen toimitusjohtaja.
Ensio tuli ylioppilaaksi 1895 ja ryhtyi sitten opiskelemaan, joskin toimi myös postiharjoittelijana ja apteekkioppilaana. Häna päätyi Pellervo-Seuran ensimmäiseksi kamreeriksi 1899–1901 ja sittemmin useiden eri osuustoiminnallisten hankkeiden ja liiketoimintojen perustamisen ja johtamisen pariin. Elannon toimitusjohtaja hän oli 1905–1908, samoin kuin perustamassa ja johtamassa osuustoiminnallista ruokala Osmolaa vuodesta 1903 ja kotileipomo Mannaa sekä vaikuttamassa pesulaitos Pesulan perustamiseen. Ensio myös opetti kirjanpitoa ja toimi isännöitsijänä sekä avusti Hannes Gebhardia tilastollisissa tehtävissä. Aivohalvaukseen kuolleella Ensiolla oli vaimo ja kaksi lasta.
Aroánia (kunnallisyksikkö)
Aroánia () on Kreikan kylä sekä samanniminen Kalávrytan kunnan kunnallisyksikkö (Δημοτική Ενότητα Αροανίας, "Dimotikí Enótita Aroanías") ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 1 619 ja varsinaisen Aroánian kylän väkiluku 46 (vuonna 2011).
Aroánian kylä sijaitsee Peloponnesoksen niemimaan pohjoisissa sisäosissa. Se on nimetty alueen Aroánia- eli Chelmós-vuorten mukaan. Aroánian kunnallisyksikkö käsittää Kalávrytan kunnan lounaisosan. Aroánia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalávrytan kuntaan yhdessä Kleitorían ja Paḯonin kanssa, jolloin se muuttui uuden kunnan kunnallisyksiköksi.
Aroánian kunnallisyksikkö muodostuu seuraavista kyläyhdyskunnista ja asutuksista:
André Vacheresse
André Vacheresse (12. lokakuuta 1927 Roanne – 17. kesäkuuta 2000) oli ranskalainen koripalloilija ja koripallovalmentaja.
Bonnevie pelasi Ranskan miesten maajoukkueessa 70 ottelua. Hän kuului Ranskan kokoonpanoon Helsingin kesäolympialaisissa 1952, EM-hopeajoukkueessa Egyptissä 1949, EM-pronssijoukkueissa Ranskassa 1951 ja Neuvostoliitossa 1953, vuoden 1955 EM-kilpailuissa ja vuoden 1950 MM-kilpailuissa.
Seuratasolla Vacheresse edusti pelaajana vuosina 1942–1962 Chorale Roannea jossa voitti Ranskan mestaruuden vuonna 1959. Hän toimi Roannessa myös päävalmentajana. Chorale Roannen kotiareena on nimetty Vacheressen mukaan.
Chálkeia
Chálkeia (; virallisesti Δημοτική Ενότητα Χάλκειας, "Dimotikí Enótita Chálkeias") on yksi Nafpaktían kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 2 397 (vuonna 2011).
Chálkeian kunnallisyksikkö käsittää Nafpaktían kunnan lounaisosan Patraksenlahden pohjoisrannalla. Se on nimetty alueella sijainneen antiikin aikaisen Khalkeian kaupungin mukaan. Kunnallisyksikön suurin asutus on Galatáksen kylä. Chálkeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nafpaktían kunnaksi yhdessä Antírrion, Apodotían, Náfpaktoksen, Plátanoksen ja Pyllínin kanssa, jolloin se muuttui uuden kunnan kunnallisyksiköksi.
Chálkeian kunnallisyksikkö muodostuu seuraavista kyläyhdyskunnista ja asutuksista:
Dými
Dými (; virallisesti Δημοτική Ενότητα Δύμης, "Dimotikí Enótita Dýmis") on yksi Dytikí Achaḯan kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 10 227 (vuonna 2011).
Dýmin kunnallisyksikkö käsittää Dytikí Achaḯan kunnan pohjoisen keskiosan, mukaan lukien alueen Patraksenlahden etelärannalla. Se on ottanut nimensä alueella sijainneelta antiikin aikaiselta Dymen kaupungilta. Kunnallisyksikön suurin asutus on koko kunnan kuntakeskus Káto Achaḯan kaupunki. Dými oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Achaḯan kunnaksi yhdessä Lárissoksen, Móvrin ja Olenían kanssa, jolloin se muuttui uuden kunnan kunnallisyksiköksi.
Dýmin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Figaleía
Figaleía (; myös "Figalía") on Kreikan kylä sekä samanniminen Zacháron kunnan kunnallisyksikkö (Δημοτική Ενότητα Φιγαλείας, "Dimotikí Enótita Figaleías") ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 1 371 ja varsinaisen Figaleían kylän väkiluku 41 (vuonna 2011).
Figaleían kylä sijaitsee Peloponnesoksen niemimaan länsiosissa linnuntietä noin 47 kilometriä kaakkoon Pýrgoksesta. Se on nimetty nykyisen kylän lähellä sijainneen antiikin aikaisen Figaleian kaupungin mukaan. Figaleían kunnallisyksikkö käsittää Zacháron kunnan kaakkoisosan. Figaleía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zacháron kuntaan, jolloin se muuttui uuden kunnan kunnallisyksiköksi.
Figaleían kunnallisyksikkö muodostuu seuraavista kyläyhdyskunnista ja asutuksista:
Lys (1785)
Lys oli Ranskan laivaston Téméraire-luokan 74-tykkinen linjalaiva.
"Vaisseau No. 2" tilattiin 1784 Toulonin telakalta, missä köli laskettiin syyskuussa 1784. Alus laskettiin vesille 7. lokakuuta 1785 ja nimettiin 27. tammikuuta 1786 "Commerce de Marseilleksi" ja edelleen 17. heinäkuuta "Lysiksi". Alus valmistui syyskuussa 1787.
Alus nimettiin 6. lokakuuta 1792 uudelleen "Tricoloreksi". Alus luovutettiin elokuussa 1793 brittiläis-espanjalaiselle Toulonin vallanneelle laivasto-osastolle. Maihinnousseiden joukkojen evakuoituessa alus sytytettiin palamaan 18. joulukuuta. Ranskalaiset nostivat hylyn ja romuttivat sen 1807.
Folói (kunnallisyksikkö)
Folói () on Kreikan kylä sekä samanniminen Archaía Olympían kunnan kunnallisyksikkö (Δημοτική Ενότητα Φολόης, "Dimotikí Enótita Folóis") ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 2 969 ja varsinaisen Folóin kylän väkiluku 208 (vuonna 2011).
Folóin kylä sijaitsee Peloponnesoksen niemimaan läntisissä sisäosissa sille nimen antaneen Folóin metsän pohjoislaidalla, linnuntietä noin 28 kilometriä itäkoilliseen Pýrgoksesta. Se on rakennettu noin 640 metrin korkeuteen merenpinnasta laskettuna. Folóin kunnallisyksikkö käsittää Archaía Olympían kunnan keskiosan. Folói oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archaía Olympían kuntaan yhdessä Lámpeian ja Lasiónan kanssa, jolloin se muuttui uuden kunnan kunnallisyksiköksi.
Folóin kunnallisyksikkö muodostuu seuraavista kyläyhdyskunnista ja asutuksista:
Iárdanos
Iárdanos (; virallisesti Δημοτική Ενότητα Ιάρδανου, "Dimotikí Enótita Iárdanou") on yksi Pýrgoksen kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 3 673 (vuonna 2011).
Iárdanoksen kunnallisyksikkö käsittää alueen Pýrgoksen kunnan pohjoisosassa Peloponnesoksen niemimaan länsiosissa. Kunnallisyksikön suurin asutus on Voúnargon kylä. Iárdanos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýrgoksen kuntaan yhdessä Olénin ja Vólakaksen kanssa, jolloin se muuttui uuden kunnan kunnallisyksiköksi.
Iárdanoksen kunnallisyksikkö muodostuu seuraavista kyläyhdyskunnista ja asutuksista:
Ínachos (kunnallisyksikkö)
Ínachos (; virallisesti Δημοτική Ενότητα Ίναχου, "Dimotikí Enótita Ínachou") on yksi Amfilochían kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 4 760 (vuonna 2011).
Ínachoksen kunnallisyksikkö käsittää Amfilochían kunnan itäosan. Se on nimetty alueella virtaavan Achelóos-joen sivuhaaran Ínachoksen mukaan. Kunnallisyksikön suurin asutus on Néo Chalkiópoulon kylä. Ínachos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfilochían kuntaan yhdessä Menídin kanssa, jolloin se muuttui uuden kunnan kunnallisyksiköksi.
Ínachoksen kunnallisyksikkö muodostuu seuraavista kyläyhdyskunnista ja asutuksista:
Eränen
Eränen on suomalainen sukunimi:
Kleitoría
Kleitoría () on Kreikan kylä sekä samanniminen Kalávrytan kunnan kunnallisyksikkö (Δημοτική Ενότητα Κλειτορίας/Κλείτορος, "Dimotikí Enótita Kleitorías/Kleítoros") ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 2 360 ja varsinaisen Kleitorían kylän väkiluku 650 (vuonna 2011).
Kleitorían kylä sijaitsee Peloponnesoksen niemimaan pohjoisissa sisäosissa. Se on ottanut nimensä samalla paikalla sijainneelta antiikin aikaiselta Kleitorin kaupungilta. Nykyisen kylän nimi oli alun perin "Mazéika" (Μαζέικα). Se otti vuonna 1928 nimen "Káto Kleitoría" (Κάτω Κλειτορία, ”Alempi Kleitoría”) ja vuonna 1968 nykyisen nimen "Kleitoría". Kleitorían kunnallisyksikkö käsittää Kalávrytan kunnan kaakkoisosan Korinthian ja Arkadian rajalla.
Lakkautetun Kleitorían kunnan vanha nimi oli vuoteen 2008 saakka "Lefkási" (Λευκάσί) (Δήμος Λευκασίου, "Dímos Lefkasíou") erään toisen alueella sijaitsevan kylän mukaan. Kleitoría oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalávrytan kuntaan yhdessä Aroánian ja Paḯonin kanssa, jolloin se muuttui uuden kunnan kunnallisyksiköksi.
Kleitorían kunnallisyksikkö muodostuu seuraavista kyläyhdyskunnista ja asutuksista:
Lámpeia
Lámpeia () on Kreikan kylä sekä samanniminen Archaía Olympían kunnan kunnallisyksikkö (Δημοτική Ενότητα Λάμπειας, "Dimotikí Enótita Lámpeias") ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 1 000 ja varsinaisen Lámpeian kylän väkiluku 468 (vuonna 2011).
Lámpeian kylä sijaitsee Peloponnesoksen niemimaan läntisissä sisäosissa Erýmanthos-vuoren etelärinteessä ja Erýmanthos-joen sivuhaaran laaksossa, linnuntietä noin 38 kilometriä koilliseen Pýrgoksesta. Se on rakennettu noin 803 metrin korkeuteen merenpinnasta laskettuna. Lámpeian kunnallisyksikkö käsittää Archaía Olympían kunnan koillisosan.
Lámpeian nimi oli vuoteen 1928 saakka "Dívri" (Δίβρη) ja vuosina 1928–1929 "Prinófyton" (Πρινόφυτον). Tämän jälkeen se otti nykyisen nimensä. Lámpeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archaía Olympían kuntaan yhdessä Folóin ja Lasiónan kanssa, jolloin se muuttui uuden kunnan kunnallisyksiköksi.
Lámpeian kunnallisyksikkö muodostuu seuraavista kyläyhdyskunnista ja asutuksista:
Lárissos (kunnallisyksikkö)
Lárissos () tai Larissós (Λαρισσός) (virallisesti Δημοτική Ενότητα Λαρίσ(σ)ου/Λαρισσού, "Dimotikí Enótita Larís(s)ou/Larissoú") on yksi Dytikí Achaḯan kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 5 650 (vuonna 2011).
Lárissoksen kunnallisyksikkö käsittää Dytikí Achaḯan kunnan länsiosan kunnallisyksikölle nimen antaneen Lárissos-joen varrella. Sen alueella sijaitsee pääosa Kotýchin ja Strofylián kosteikkojen kansallispuistosta. Kunnallisyksikön suurin asutus on Lápaksen kylä. Lárissos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Achaḯan kunnaksi yhdessä Dýmin, Móvrin ja Olenían kanssa, jolloin se muuttui uuden kunnan kunnallisyksiköksi.
Lárissoksen kunnallisyksikkö muodostuu seuraavista kyläyhdyskunnista ja asutuksista:
Lasióna
Lasióna (, ; virallisesti Δημοτική Ενότητα Λασιώνος, "Dimotikí Enótita Lasiónos") on yksi Archaía Olympían kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 1 312 (vuonna 2011).
Lasiónan kunnallisyksikkö käsittää Archaía Olympían kunnan pohjoisimman osan Peloponnesoksen niemimaan läntisissä sisäosissa. Se on ottanut nimensä alueella sijainneelta antiikin ajan Lasionin kaupungilta. Kunnallisyksikön suurin asutus on Antrónin kylä. Lasióna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archaía Olympían kuntaan yhdessä Folóin ja Lámpeian kanssa, jolloin se muuttui uuden kunnan kunnallisyksiköksi.
Lasiónan kunnallisyksikkö muodostuu seuraavista kyläyhdyskunnista ja asutuksista:
Medeón
Medeón (; virallisesti Δημοτική Ενότητα Μεδεώνος, "Dimotikí Enótita Medeónos") on yksi Áktio-Vónitsan kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 3 858 (vuonna 2011).
Medeónin kunnallisyksikkö käsittää Áktio-Vónitsan kunnan kaakkoisosan. Se on ottanut nimensä alueella sijainneelta antiikin ajan Medionin eli Medeonin kaupungilta. Kunnallisyksikön suurin asutus on Katoúnan kylä. Medeón oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Áktio-Vónitsan kunnaksi yhdessä Anaktórion ja Pálairoksen kanssa, jolloin se muuttui uuden kunnan kunnallisyksiköksi.
Medeónin kunnallisyksikkö muodostuu seuraavista kyläyhdyskunnista ja asutuksista:
Menídi
Menídi () on Kreikan kylä sekä samanniminen Amfilochían kunnan kunnallisyksikkö (Δημοτική Ενότητα Μενιδίου, "Dimotikí Enótita Menidíou") ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 2 032 ja varsinaisen Menídin kylän väkiluku 852 (vuonna 2011).
Menídin kylä sijaitsee Amvrakikóslahden rannalla linnuntietä noin 18 kilometriä kaakkoon Ártan kaupungista. Menídin kunnallisyksikkö käsittää Amfilochían kunnan luoteisosan. Menídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfilochían kuntaan yhdessä Ínachoksen kanssa, jolloin se muuttui uuden kunnan kunnallisyksiköksi.
Menídin kunnallisyksikkö muodostuu seuraavista kyläyhdyskunnista ja asutuksista:
Messátida
Messátida (, ; virallisesti Δημοτική Ενότητα Μεσσάτιδος/Μεσσάτιδας, "Dimotikí Enótita Messátidos/Messátidas") on yksi Patraksen kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 13 852 (vuonna 2011).
Messátidan kunnallisyksikkö käsittää alueen Patraksen kunnan eteläosassa. Se on nimetty alueella sijainneen antiikin aikaisen Mes(s)atiksen kaupungin mukaan. Kunnallisyksikön suurimmat asutukset ovat Ovrián ja Deménikan kaupungit. Messátida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Patraksen kuntaan yhdessä Paralían, Ríon ja Vrachnaíikan kanssa, jolloin se muuttui uuden kunnan kunnallisyksiköksi.
Messátidan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Móvri (kunnallisyksikkö)
Móvri (; virallisesti Δημοτική Ενότητα Μόβρης, "Dimotikí Enótita Móvris") on yksi Dytikí Achaḯan kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 4 605 (vuonna 2011).
Móvrin kunnallisyksikkö käsittää alueen Dytikí Achaḯan kunnan pohjoisissa keskiosissa, mukaan lukien pieni kaistale Patraksenlahden etelärantaa. Se on ottanut nimensä alueen eteläosan Móvri-vuorista. Kunnallisyksikön suurin asutus on Sagaíikan kylä. Móvri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Achaḯan kunnaksi yhdessä Dýmin, Lárissoksen ja Olenían kanssa, jolloin se muuttui uuden kunnan kunnallisyksiköksi.
Móvrin kunnallisyksikkö muodostuu seuraavista kyläyhdyskunnista ja asutuksista:
Neápoli (Aitolia-Akarnania)
Neápoli () on Kreikan kylä sekä samanniminen Agrínion kunnan kunnallisyksikkö (Δημοτική Ενότητα Νεάπολης, "Dimotikí Enótita Neápolis") ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 5 070 ja varsinaisen Neápolin kylän väkiluku 1 442 (vuonna 2011).
Neápolin kylä sijaitsee noin seitsemän kilometriä Agrínion kaupungista luoteeseen. Neápolin kunnallisyksikkö käsittää alueen Agrínion kunnan keskiosissa Lysimachía-järven ja Strátoksen tekojärven välillä. Neápoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Panaitolikón, Parakampýlian, Paravólan, Strátoksen ja Thestieíin kanssa, jolloin se muuttui uuden kunnan kunnallisyksiköksi.
Neápolin kunnallisyksikkö muodostuu seuraavista kyläyhdyskunnista ja asutuksista:
Oiniádes
Oiniádes (, ; virallisesti Δημοτική Ενότητα Οινιάδων, "Dimotikí Enótita Oiniádon") on yksi Mesolóngin kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 9 373 (vuonna 2011).
Oiniádeen kunnallisyksikkö käsittää Mesolóngin kunnan länsiosan Achelóos-joen alajuoksun ja suiston alueella. Se on nimetty alueella sijainneen antiikin aikaisen Oiniadain kaupungin mukaan. Kunnallisyksikön suurin asutus on Katochín kaupunki.
Oiniádes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mesolóngin kuntaan yhdessä Aitolikón kanssa, jolloin se muuttui uuden kunnan kunnallisyksiköksi.
Oiniádeen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Oléni
Oléni () on Kreikan kylä sekä samanniminen Pýrgoksen kunnan kunnallisyksikkö (Δημοτική Ενότητα Ωλένης, "Dimotikí Enótita Olénis") ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 5 815 ja varsinaisen Olénin kylän väkiluku 509 (vuonna 2011).
Olénin kylä sijaitsee Peloponnesoksen niemimaan läntisissä sisäosissa linnuntietä noin 13 kilometriä koilliseen Pýrgoksen kaupungista. Olénin kunnallisyksikkö käsittää Pýrgoksen kunnan koillisosan. Oléni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýrgoksen kuntaan yhdessä Iárdanoksen ja Vólakaksen kanssa, jolloin se muuttui uuden kunnan kunnallisyksiköksi.
Olénin kunnallisyksikkö muodostuu seuraavista kyläyhdyskunnista ja asutuksista:
Olenía
Olenía (; virallisesti Δημοτική Ενότητα Ωλενίας, "Dimotikí Enótita Olenías") on yksi Dytikí Achaḯan kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 5 434 (vuonna 2011).
Olenían kunnallisyksikkö käsittää Dytikí Achaḯan kunnan itäosan. Se on ottanut nimensä alueella sijainneelta antiikin aikaiselta Olenoksen kaupungilta. Kunnallisyksikön suurin asutus on Fylakéen kylä. Olenía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Achaḯan kunnaksi yhdessä Dýmin, Lárissoksen ja Móvrin kanssa, jolloin se muuttui uuden kunnan kunnallisyksiköksi.
Olenían kunnallisyksikkö muodostuu seuraavista kyläyhdyskunnista ja asutuksista:
90 West Street
90 West Street on Yhdysvaltain New Yorkissa sijaitseva varhainen tornitalo. Vuonna 1907 valmistunut rakennus edustaa uusgoottilaista arkkitehtuuria. Teräsrakenteinen talo on 23-kerroksinen ja lähes sata metriä korkea. Sen julkisivu on katettu terrakotalla ja graniitilla. Rakennus vaurioitui vuoden 2001 World Trade Centerin terrori-iskuissa, mutta sen kantavat rakenteet säilyivät. Alun perin liikekäyttöön tarkoitettu tornitalo muunnettiin korjausten yhteydessä asuinrakennukseksi ja avattiin uudelleen vuonna 2005.
90 West Street suunniteltiin alun perin konttoritiloiksi. Sitä suunnittelemaan palkattiin tunnettu arkkitehti Cass Gilbert. Tornitalo sijaitsi 1900-luvun alussa hyvin lähellä Hudsonjoen rantaa, mutta eteläistä Manhattania on sittemmin laajennettu täyttömaalla usean korttelin verran talosta länteen. Maaperä tontilla oli pysyvästi vetinen, ja perustukset rakennettiin syvien paalutusten varaan. 90 West Street julistettiin New Yorkin kaupungin suojelukohteeksi () vuonna 1998.
Rakennus vaurioitui vakavasti vuoden 2001 World Trade Centerin terrori-iskuissa. Tämän jälkeen se joutui odottamaan korjausta peitettynä vuoteen 2003 asti, jolloin Brack Capital Real Estate osti rakennuksen 12,25 miljoonalla Yhdysvaltain dollarilla. Summaa pidettiin korkeana ottaen huomioon rakennuksen huonon kunnon ja sen vaatimat kalliit korjaukset. Vuosina 2004–2005 rakennus kunnostettiin perusteellisesti. Samalla myös sen käyttötarkoitus muutettiin toimistotiloista asunnoiksi. Rakennukseen valmistui 410 korkeahintaista vuokra-asuntoa. Rakennuksen maanalaisiin tiloihin rakennettiin kunnostustöiden aikana pysäköintitiloja. Maanalaiset osat tulvivat rankkasateiden jälkeen vuonna 2007, ja tilat täytyi kunnostaa uudelleen.
Cass Gilbertin suunnittelema 90 West Street edustaa yhdysvaltalaista uusgoottilaista arkkitehtuuria. Rakennuksen neljää julkisivua jakavat pystysuunnassa korkeat pilarit, ja sen huippua koristavat kaaret ja gargoilit.
90 West Streetin julkisivu noudattaa uusgoottilaisesta koristelustaan huolimatta pitkälti uusklassisen arkkitehtuurin korkeille rakennuksille tyypillistä kolmijakoista muotoa, jossa julkisivulla on klassisen pylvään tavoin toisistaan eroavat jalusta, varsi ja huipun kapiteeli. 90 West Streetin alimmat neljä kerrosta on katettu graniitilla. Rakennuksen keskiosa on katettu koristeellisilla terrakottalaatoilla. Ylimmät kerrokset on verhottu pronssisella mansardikatolla.
Valmistuessaan vuonna 1907 rakennus oli ensimmäisiä yhdysvaltalaisia tornitaloja, joihin sovellettiin aiemmin lähinnä kirkoissa käytettyä uusgoottilaista tyyliä. Gilbert sai myöhemmin tehtäväkseen suunnittella myös toisen, suuremman uusgoottilaisen tornitalon. Gilbertin Woolworth Building oli valmistuessaan vuonna 1913 maailman korkein pilvenpiirtäjä.
90 West Street sijaitsee New Yorkin kaupungin Manhattanin saaren eteläosassa Financial District -alueella. Rakennus sijaitsee West Street -kadun varrella World Trade Center -kompleksin eteläpuolella.
Töss
Töss on Koillis-Sveitsissä virtaava Reinin sivujoki. Joen pituus on 60 kilometriä, ja se on Sveitsin 15:nneksi pisin joki.
Joen alkupää sijaitsee Zürichin kantonissa Waldin ja Fischenthalin kuntien rajalla, jossa Tössin alkujoet, Vordertöss ja Hindertöss, yhdistyvät Tössiksi 796 metrin korkeudessa. Paikka sijaitsee noin 15 kilometriä Rapperswilistä koilliseen. Tössin alkupurot saavat alkunsa noin 1 200 metrin korkeudessa.
Joki virtaa luoteeseen Bauman ja Winterthurin kautta laskien Reiniin Teufenissa, pari kilometriä Bülachista pohjoiseen.
Joessa on viisi pientä vesivoimalaa, joiden sähköteho on yhteensä runsaat kaksi megawattia. Kolme voimaloista on rakennettu 1800-luvun puolessavälissä, vanhimmat 1830-luvulla, puuvillateollisuuden voimakoneiksi.
Margareeta Ranskalainen
Margareeta Ranskalainen (n. 1282–1318) oli ranskalainen prinsessa, josta tuli Edward I:n puolisona Englannin kuningatar.
Margareeta oli Filip III Rohkean ja Marie Brabantilaisen (1254–1321) tytär. Hänestä tuli Edvard I:n toinen vaimo noin 16-vuotiaana, vuonna 1299. Edvardin ensimmäinen vaimo Eleanor oli menehtynyt vuonna 1290, ja hän havitteli ensin Margareetan vanhempaa sisarpuolta Blanchea, mutta isä vastusti tätä liittoa.
Margareeta ja Edvard vihittiin Canterburyssä syyskuussa 1299, sodan riehuessa edelleen Skotlannissa. Edvard palasi häistä rintamalle, Margareeta vetäytyi Lontoon Toweriin suojautumaan kaupungissa riehuneelta isorokolta, kunnes Edvard kutsui hänet rinnalleen sotatantereelle. Heille syntyi kaksi poikaa ja kaksi tytärtä.
Edvardin kuoltua hänen seuraajakseen nousi Edvard II hänen ensimmäisestä liitostaan. Tämä meni naimisiin Margareetan velipuolen tyttären Isabellan kanssa. Margareeta vietti viimeiset vuotensa Marlboroughin linnassa Wiltshiressä.
Bon Repos sur Blavet
Bon Repos sur Blavet on kunta läntisessä Ranskassa Côtes-d'Armorin departementissa Bretagnen alueella.
Kunta muodostettiin 1. tammikuuta 2017 kun kolme kuntaa, Laniscat, Perret ja Saint-Gelven yhdistyivät uudeksi Bon Repos sur Blavetin kunnaksi.
Kunnan nähtävyyksiä on Blavetjoen rannalla oleva sisterssiläisluostari "Abbaye Notre-Dame de Bon-Repos". Luostarin perustivat vuonna 1184 Alain III de Rohan ja Constance de Bretagne, ja siellä on yhä Rohanin suvun sukuhaudat. Luostari menestyi satojen vuosien ajan kunnes Ranskan suuri vallankumous rappeutti sen 1700-luvulla. Luostari on Keski-Bretagnen tärkeimpiä monumentteja, ja nykyään siellä järjestetään taidenäyttelyitä sekä muita kulttuuritapahtumia.
Renault–Nissan D -pohjalevy
Renault–Nissan D -pohjalevy on Renault’n ja Nissanin yhteistyössä kehittämä pohjalevy ylemmän keskikokoluokan etu- ja nelivetoisille autoille, joissa moottori on sijoitettu poikittain. Sen seuraajaksi kehitettiin modulaarinen CMF-pohjalevy.
Saint-Denis-de-Gastines
Saint-Denis-de-Gastines on kunta läntisessä Ranskassa Mayennen departementissa Pays de la Loiren alueella.
Kunnan nähtävyyksiä on linna "Château de Montflaux". Linnan paikalla on ollut pieni kartano jo 1300-luvulla, mutta linna rakennettiin vuoden 1635 tienoilla. Sillä on 1600-luvun linnoille tyypillinen symmetrinen julkisivu sekä puutarha.
Rakastan sinua, rakastan sinua
Rakastan sinua, rakastan sinua ("Je t’aime, je t’aime") on Alain Resnais’n ohjaama ranskalainen tieteisdraama vuodelta 1968. Elokuvan ovat käsikirjoittaneet Resnais ja Jacques Sternberg, ja sen musiikin on tehnyt Krzysztof Penderecki. Pääosia näyttelevät Claude Rich ja Olga Georges-Picot.
Kustantamossa työskentelevä nuori älykkökirjailija Claude Ridder (Rich) on yrittänyt itsemurhaa mutta saadaan kuntoon sairaalassa. Sieltä poistuessaan hän saa oudon tarjouksen tulla koekaniiniksi salaisen tutkimuslaitoksen aikamatkustuskokeeseen. Hänen on tarkoitus viettää vuoden takaisessa menneisyydessä vain minuutin ja palata, mutta kokeessa hän elää menneitä tapahtumiaan rakastettunsa Catrinen kanssa sekavassa järjestyksessä. Elokuvan loppu jää avoimeksi.
Resnais-monografian kirjoittaja James Monaco sanoo elokuvan rakenteen syntyneen ohjaajan kokemuksista elokuvien leikkaajana: ” Jokainen joka on kokenut leikkauspöydän löytämisen ilot, sen voiman eritellä todellisuuden rytmejä ja arvoituksia, ymmärtää välittömästi Resnaisin lähtökohdan.” Resnais valmisteli elokuvaa viitisen vuotta.
Elokuvaa ei pidetä Resnais’n parhaimpiin kuuluvana. Hän valmisteli elokuvaa vuosia, mutta sen huono kaupallinen menestys aiheutti, ettei hän saanut mahdollisuutta elokuvantekoon viiteen vuoteen. Ensi-illan ajankohta oli huono, huhtikuu 1968 keskellä Pariisin opiskelijalevottomuuksia.
"Helsingin Sanomien" Paula Talaskivi piti ensi-ilta-arvostelussaan ”monella tavoin imponoivana”: hän näki siinä sekä tieteisseikkailua että salapoliisitarinaa, jonka näennäisen sileyden takana katsoja aistii salaperäisen ilmapiirin. James Monaco pitää elokuvaa Resnais’n käytännöllisimpänä ja vähiten teoreettisena elokuvana, joka on kuitenkin haastavaa katsottavaa, kun päähenkilön menneisyys pilkotaan kubismin tapaan muistikuvien satunnaiseksi epäjärjestykseksi. Monacon mielestä "Rakastan sinua, rakastan sinua" kestää Resnais’n elokuvista parhaiten uudet katsomiskerrat, ”ja vähänkin vaivaa näkeviin katsojiin se vaikuttaa kuin huume”.
Ángel Garrido
Ángel Garrido García (s. 7. huhtikuuta 1964 Madrid) on espanjalainen poliitikko. Garrido on Madridin aluejohtaja.
Garrido työskenteli logistiikka-alalla ennen kuin siirtyi Pinton kunnanvaltuustoon vuonna 1995. Hän oli Madridin kaupunginvaltuutettu 1999–2015 ja on ollut Madridin itsehallintoalueen lakiasäätävän kokouksen ("Asemblea de Madrid") edustaja vuodesta 2015 alkaen.
Garrido on opiskellut Madridin teknillisessä yliopistossa. Hän on koulutukseltaan vuori-insinööri.
Mambo Nassau
Mambo Nassau on ranskalaisen laulajan Lizzy Mercier Descloux’n toinen studioalbumi. Albumin julkaisi ZE Records vuonna 1981 ja se nauhoitettiin neljässä eri studiossa: Chief Worm Studiossa Massachusettsissa, Compass Point Studiossa Nassaussa Bahamalla, Continental Studiosissa Pariisissa ja South Factory Studiossa.
JDA Dijon
Jeanne d’Arc Dijon Basket (lyh. JDA Dijon) on ranskalainen koripalloseura Dijonista. Se pelaa kotiottelunsa Palais des Sports de Dijonissa.
Seura on pelannut Ranskan pääsarjassa ja eurooppalaisissa seurajoukkuekilpailuissa. Se on voittanut Ranskan cup-mestaruuden vuosina 1993 ja 2006 sekä Ranskan liigacup-mestaruuden vuonna 2006.
KANI
KANI (Kani Kullervo, oikealta nimeltään Abdikani Hussein, s. 18. tammikuuta 1994 Espoo) on suomalainen hip hop-, R&B- ja popmuusikko. Hänen vanhempansa ovat kotoisin Somaliasta. 24-vuotias laulaja debytoi vuonna 2016 kappaleella "Lei", jolla mukana ovat myös VilleGalle, Kube, Reino Nordin & STIG.
Kanista piti alun perin tulla jalkapalloilija, ei muusikko. Kani tehtaili rap-biisejä huumorimielessä, ja niitä kuunneltiin kaveriporukassa. Tällä hetkellä Kani keskittyy täysillä musiikkiin. Sen lisäksi aikaa jää oikeastaan vain yhdelle asialle, joka on lähellä artistin sydäntä: koulukiusaamisen ehkäisemiselle. Kani on vieraillut eri kouluilla puhumassa kiusaamisen turhuudesta ja tyhjänpäiväisyydestä. Artistin mukaan kiusaamiseen tulee puuttua nykyistä enemmän.
Hänen ensimmäinen singlensä "Shakira" julkaistiin 22. kesäkuuta vuonna 2018. Hänellä on levytyssopimus Sony Musicin kanssa. Hänen debyytti-EP:nsä "Mamacita EP" julkaistiin 20. heinäkuuta vuonna 2018.
Minna Huotilainen
Minna Huotilainen (s. 12. syyskuuta 1968) on suomalainen professori ja aivotutkija. Hän on koulutukseltaan diplomi-insinööri ja kognitiotieteen dosentti ja ollut vuoden 2018 alusta Helsingin yliopiston kasvatustieteen professori.
Huotilainen on väitellyt 1997 Teknillisessä korkeakoulussa kuulomuistin kuvantamisesta aivotutkimuksessa.
Chanteur de charme
Chanteur de charme on Gérard Lenormanin esittämä kappale, joka edusti Ranskaa vuoden 1988 Eurovision laulukilpailussa Irlannin Dublinissa.
Kappale sijoittui Euroviisuissa kymmenenneksi 64 pisteellä.
Il était temps
Il était temps on Virginie Pouchainin esittämä kappale, joka edusti Ranskaa vuoden 2006 Eurovision laulukilpailussa Kreikan Ateenassa.
Koska Ranska kuuluu kilpailun suuriin rahoittajamaihin pääsi kappale suoraan finaaliin. Finaalissa kappale sijoittui 24 maan joukosta sijalle 22. 5 pisteellä.
Tietoisuuskynnys
Tietoisuuskynnys tarkoittaa hetkeä, jolloin kohde tulee tietoisen havaitsemisen piiriin. Kun kohde ylittää tietoisuuskynnyksen, siitä voidaan tehdä tietoinen havainto. Tietoisuuskynnys siis ylittyy vasta sillä hetkellä, kun ihminen on tietoinen havaitsemastaan asiasta.
Feelia
Feelia Oy on suomalainen elintarvikealan yritys, joka on perustettu vuonna 2007. Feelia valmistaa ja myy valmiita ja puolivalmiita ruokia ruoka-alan yrityksille, julkiselle sektorille ja tapahtumiin. Yrityksen kotipaikka on Pyhäntä. Yrityksen liikevaihto vuonna 2017 oli 5.9 miljoonaa euroa. Vuonna 2018 liikevaihto kasvoi 66% viiden ensimmäisen kuukauden aikana. Yrityksen toiminta perustuu autoklaavitekniikan käyttöön elintarviketeollisuudessa, mikä mahdollistaa tuotteille pitkän säilyvyyden ilman lisättyjä säilöntäaineita. 90% Feelian tuotteissa käytetyistä raaka-aineista tuotetaan Suomessa.
Kun Feelia perustettiin vuonna 2007, se työllisti kaksi osa-aikaista ja yhden kokoaikaisen työntekijän. Alussa toimintaa rahoitti omistajat, Real Snacks Oy ja Pyhännän kunta. Ensimmäinen tuote oli kypsennetyt riisit ja viljan jyvät leipomoiden raaka-aineiksi.
Feelian uusi tehdas valmistui vuonna 2013 ja siihen tehtiin laajennus joulukuussa 2016. Vuonna 2018 aloitettiin uuden suuremman tehtaan suunnittelu ja rakentaminen, kasvavan kysynnän vuoksi. Tehdas valmistuu joulukuussa 2018.Tehtaan valmistus on n. 3,5 miljoonan investointi. Uuden tehtaan pinta-ala on n. 2700 neliömetriä ja se sijaitsee kilometrin päässä vanhasta tehtaasta. Uudet tilat tuovat lisää varastotilaa ja mahdollisuuden uusiin tuotteisiin. Uudessa tehtaassa voidaan valmistaa 10 miljoonaa kilogrammaa valmisruokaa vuodessa. Uudessa tehtaassa energialähteenä toimii uusiutuva energia biokaasu.
Feelian Take a Soup - keittokonseptin keittoasemia on Suomessa ja Ruotsissa. Konsepti on tarkoitettu kaupoille, kahviloille ja kioskeille. Keitoissa käytetään tuoreita ja kotimaisia raaka-aineita.
Feelialla on noin 100 tuotetta, joista suosituin on lohikeitto, joka on voittanut Haaga-Helian ammattikorkeakoulun ruokatuotannon tutkimuksen.
P-Hydroksibentsoehappo
p-Hydroksibentsoehappo eli 4-hydroksibentsoehappo (CHO) on aromaattisiin karboksyylihappoihin kuuluva orgaaninen yhdiste. Yhdistettä käytetään valmistettaessa muun muassa lääkkeitä ja polymeerejä. Salisyylihappo (o-hydroksibentsoehappo) ja m-hydroksibentsoehappo ovat p-hydroksibentsoehapon isomeereja.
Huoneenlämpötilassa p-hydroksibentsoehappo on väritöntä ja kiteistä. Yhdiste liukenee hieman veteen ja on heikko happo. Aineen pK-arvo on 4,5. p-Hydroksibentsoehappo liukenee hyvin moniin orgaanisiin liuottimiin esimerkiksi etanoliin, asetoniin ja dietyylieetteriin. Aineen reaktiot ovat tyypillisiä aromaattisille karboksyylihapoille. p-Hydroksibentsoehappoa esiintyy eräissä kasveissa.
p-Hydroksibentsoehappoa valmistetaan neutraloimalla fenolia alkalimetallihydroksidilla. Tässä reaktiossa muodostuu fenoksidisuola, joka reagoi korkeassa paineessa hiilidioksidin kanssa muodostaen p-hydroksibentsoehappoa. Toinen tapa on fenoksidisuolan ja tetrakloorimetaanin välinen Reimer–Tiemann-reaktio. p-Hydroksibentsoehaposta valmistetaan estereitä, joita kutsutaan parabeeneiksi. Esimerkiksi metyyliparabeenia käytetään säilöntäaineena elintarvikkeissa ja kosmetiikassa. Lisäksi p-hydroksibentsoehaposta valmistetaan lääkkeitä, värejä ja maatalouskemikaaleja sekä polyestereitä.
Bandura – Ukrainan laulava puu
Bandura – Ukrainan laulava puu on Ukrainassa kuvattu suomalainen televisio-ohjelma, musiikkipitoinen dokumentti. Ohjelma kertoo Ukrainan kansallissoittimesta bandurasta eli kobzasta ja se esittää banduramusiikkia ukrainalaisten solistien ja orkesterien esittämänä. Mukana on myös runsaasti harrastajien esityksiä ja nuorten banduran soittoa.
Ohjelman on Yleisradion ja Neuvostoliiton Gosteleradion yhteistuotantoa. Sen tuotti, käsikirjoitti ja ohjasi Erkki Pohjanheimo. Kuvaus on Moskovassa asuvan, alunperin chileläisen, Christian Valdesin, äänityksestä vastasi Yleisradion äänitarkkailija Martti Turunen ja leikkauksesta Anna-Liisa Ukkola. Haastattelijana toimi Ria Karhila.
Banduraa kuvattiin muun muassa Kiovassa, Pultavassa ja Mirgorodissa. Kuvausryhmä vieraili myös Lubnin kaupungissa ja kuvasi 82-vuotiaan mestarin, Ivan Padalkon, banduran rakentamista. Banduran historiasta kertoo Ivan Ivanovits. Banduransoittoa nähdään esimerkiksi Pultavan bandurakoulun, Ukrainan radion ja television banduratrion, Leonid ja Oksana Kobylaskijn sekä kiovalaisen Feodor Zarkon esittämänä. .
Ohjelman ensiesitys oli Yle TV1:ssä 28.11.1981
Mantsinen Group
Mantsinen Group Ltd Oy on hydraulisia nostureita valmistava suomalainen perheyritys Liperin Ylämyllyllä. Yritys valmistaa tuotteitaan satamien sekä metsä- ja terästeollisuuden tarpeisiin. Toisena päätoimialanaan se myy logistiikkapalveluja, etenkin puutavaran käsittelypalvelua sellu- ja paperitehtaille. Vuonna 2017 Mantsinen Groupin liikevaihto oli lähes 70 miljoonaa euroa, ja henkilöstöä oli yli 500. Yrityksen tuotteita myydään yli 50 maahan. Yhtiön lippulaivatuote on maailman suurin hydraulinen nosturi, Mantsinen 300. Nostureissa merkittävimmät kilpailijat ovat saksalaiset Sennebogen ja Liebherr.
Mantsinen-yhtiöiden historia ulottuu vuoteen 1963, jolloin veljekset Veli ja Juhani Mantsinen alkoivat huolehtia polttopuun ja tukkien kuljetuksista metsäteollisuudelle aluksi yhdellä traktorilla. Vuodesta 1974 heidän yrityksensä on huolehtinut Enocellin Uimaharjun tehtaan puukentän operaatioista puun vastaanotosta kuorimoon syöttöön asti. Hydraulisten materiaalinkäsittelykoneiden valmistuksen Mantsinen aloitti 1990-luvun lopulla.
Mantsisen merkittävä 2010-luvun sopimus Suomessa on Metsä Groupin Äänekosken uuden biotuotetehtaan puunkäsittelyjärjestelmä ja sen operointi, joka työllistää noin 30 ihmistä.
Liperin lisäksi Mantsisella on vuodesta 2018 ollut Rauman satamassa laitteiden kokoonpanoyksikkö, jonka ansiosta isoja laitteita voidaan kuljettaa Suomesta tilaajille meriteitse kokonaisina.
Mantsinen Groupille myönnettiin vuonna 2006 Tasavallan presidentin kansainvälistymispalkinto.
Alyzía
Alyzía (; virallisesti Δημοτική Ενότητα Αλυζιάς, "Dimotikí Enótita Alyziás") on yksi Xirómeron kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 3 005 (vuonna 2011).
Alyzían kunnallisyksikkö käsittää Xirómeron kunnan luoteisosan Joonianmeren rannalla. Se on ottanut nimensä alueella sijainneelta antiikin aikaiselta Alyzeian eli Alyzian kaupungilta. Kunnallisyksikön suurin asutus on Kandílan kylä. Alyzía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Xirómeron kunnaksi yhdessä Astakóksen ja Fyteíesin kanssa, jolloin se muuttui uuden kunnan kunnallisyksiköksi.
Alyzían kunnallisyksikkö muodostuu seuraavista kyläyhdyskunnista ja asutuksista:
Aperantía
Aperantía (; virallisesti Δημοτική Ενότητα Απεραντίων, "Dimotikí Enótita Aperantíon") on yksi Ágrafan kunnan kunnallisyksiköistä ja entinen itsenäinen Kreikan kunta. Se sijaitsee Evrytanían alueyksikössä Keski-Kreikan alueella. Kunnallisyksikön väkiluku on 1 739 (vuonna 2011).
Aperantían kunnallisyksikkö käsittää Ágrafan kunnan länsiosan Kremastán tekojärven pohjoispuolella. Kunnallisyksikön suurin asutus on Granítsan kylä. Aperantía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágrafan kuntaan yhdessä Aspropótamoksen, Fragkístan ja Vínianin kanssa, jolloin se muuttui uuden kunnan kunnallisyksiköksi.
Aperantían kunnallisyksikkö muodostuu seuraavista kyläyhdyskunnista ja asutuksista:
Olkahermopunos
Olkahermopunos on joukko hermoratoja, jotka välittävät hermoimpulsseja aivojen ja yläraajan välillä. Aivoista lähtevät hermokäskyt ohjaavat yläraajan liikkeitä ja tuntoaistimukset välittyvät hermoja pitkin aivoihin. Olkahermopunoksen muodostavat neljän alimman kaulahermon (C5, C6, C7, C8) ja ylimmän rintahermon (T1) etuhaarat.
Aspropótamos
Aspropótamos (, ”Valkoinen joki”) voi viitata seuraaviin:
Aspropótamos (Evrytanía)
Aspropótamos (; virallisesti Δημοτική Ενότητα Ασπροποτάμου, "Dimotikí Enótita Aspropotámou") on yksi Ágrafan kunnan kunnallisyksiköistä ja entinen itsenäinen Kreikan kunta. Se sijaitsee Evrytanían alueyksikössä Keski-Kreikan alueella. Kunnallisyksikön väkiluku on 1 581 (vuonna 2011).
Aspropótamoksen kunnallisyksikkö käsittää Ágrafan kunnan luoteisosan. Se on saanut nimensä alueella virtaavasta Achelóos-joesta, joka tunnetaan myös nimellä Aspropótamos (”Valkoinen joki”). Kunnallisyksikön suurin asutus on Raptópoulon kylä. Aspropótamos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágrafan kuntaan yhdessä Aperantían, Fragkístan ja Vínianin kanssa, jolloin se muuttui uuden kunnan kunnallisyksiköksi.
Aspropótamoksen kunnallisyksikkö muodostuu seuraavista kyläyhdyskunnista ja asutuksista:
Domnísta
Domnísta () on Kreikan kylä sekä samanniminen Karpenísin kunnan kunnallisyksikkö (Δημοτική Ενότητα Δομνίστας, "Dimotikí Enótita Domnístas") ja entinen itsenäinen kunta. Se sijaitsee Evrytanían alueyksikössä Keski-Kreikan alueella. Koko kunnallisyksikön väkiluku on 1 072 ja varsinaisen Domnístan kylän väkiluku 287 (vuonna 2011).
Domnístan kylä sijaitsee vuoristossa linnuntietä noin 19 kilometriä etelään Karpenísin kaupungista. Domnístan kunnallisyksikkö käsittää Karpenísin kunnan kaakkoisosan. Domnísta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Karpenísin kuntaan yhdessä Fournán, Ktiménian, Potamián ja Prousóksen kanssa, jolloin se muuttui uuden kunnan kunnallisyksiköksi.
Domnístan kunnallisyksikkö muodostuu seuraavista kyläyhdyskunnista ja asutuksista:
Fourná
Fourná (; myös "Furná") on Kreikan kylä sekä samanniminen Karpenísin kunnan kunnallisyksikkö (Δημοτική Ενότητα Φουρνάς, "Dimotikí Enótita Fournás") ja entinen itsenäinen kunta. Se sijaitsee Evrytanían alueyksikössä Keski-Kreikan alueella. Koko kunnallisyksikön väkiluku on 625 ja varsinaisen Fournán kylän väkiluku 298 (vuonna 2011).
Fournán kylä sijaitsee linnuntietä noin 18 kilometriä pohjoiskoilliseen Karpenísin kaupungista. Fournán kunnallisyksikkö käsittää Karpenísin kunnan pohjoisosan. Fourná oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Karpenísin kuntaan yhdessä Domnístan, Ktiménian, Potamián ja Prousóksen kanssa, jolloin se muuttui uuden kunnan kunnallisyksiköksi.
Fournán kunnallisyksikkö muodostuu seuraavista kyläyhdyskunnista ja asutuksista:
Fragkísta
Fragkísta (; myös "Frangísta"; virallisesti Δημοτική Ενότητα Φραγκίστας, "Dimotikí Enótita Fragkístas") on yksi Ágrafan kunnan kunnallisyksiköistä ja entinen itsenäinen Kreikan kunta. Se sijaitsee Evrytanían alueyksikössä Keski-Kreikan alueella. Kunnallisyksikön väkiluku on 1 547 (vuonna 2011).
Fragkístan kunnallisyksikkö käsittää Ágrafan kunnan eteläosan Kremastán tekojärven itäpuolella. Sen suurin asutus on Dytikí Fragkístan kylä (”Läntinen Fragkísta”). Toinen alueella sijaitseva Fragkísta-niminen kylä on Anatolikí Fragkísta (”Itäinen Fragkísta”). Fragkísta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágrafan kuntaan yhdessä Aperantían, Aspropótamoksen ja Vínianin kanssa, jolloin se muuttui uuden kunnan kunnallisyksiköksi.
Fragkístan kunnallisyksikkö muodostuu seuraavista kyläyhdyskunnista ja asutuksista:
Ktiménia
Ktiménia (; virallisesti Δημοτική Ενότητα Κτημενίων, "Dimotikí Enótita Ktimeníon") on yksi Karpenísin kunnan kunnallisyksiköistä ja entinen itsenäinen Kreikan kunta. Se sijaitsee Evrytanían alueyksikössä Keski-Kreikan alueella. Kunnallisyksikön väkiluku on 547 (vuonna 2011).
Ktiménian kunnallisyksikkö käsittää alueen Karpenísin kunnan pohjoisosassa. Sen suurin asutus on Agía Triádan kylä. Ktiménia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Karpenísin kuntaan yhdessä Domnístan, Fournán, Potamián ja Prousóksen kanssa, jolloin se muuttui uuden kunnan kunnallisyksiköksi.
Ktiménian kunnallisyksikkö muodostuu seuraavista kyläyhdyskunnista ja asutuksista:
Bathina Philipson
Bathina Busyna Philipsson (oik. El Soudi, s. 10. syyskuuta 1978) on ruotsalainen säätoimittaja, joka on palestiinalaista alkuperää. Hän on aiemmin työskennellyt Ruotsin TV3:lle.
Bathina Philipsonin palestiinalainen perhe pakeni Syyriasta Ruotsiin. Hän kasvoi Upsalassa, perheessä, jossa oli kahdeksan sisarusta. Hän on toiminut säätoimittajana ja ruusujen myyjänä pubeissa.
Phillips on naimisissa Aje Philipsonin kanssa (syntynyt 1943), joka on Märta Philipsonin ja Gunnar V Philipsonin poika. Parilla on kaksi poikaa ja tytär. Hänen elämäänsä on kuvattu Ruotsin television tosi-tv-sarjassa "Bathinas skilda världar", jota on esitetty Suomen televisiossa Ylen ohjelmistossa nimellä "Bathinan erilaiset maailmat".
Paḯon
Paḯon (; virallisesti Δημοτική Ενότητα Παΐων, "Dimotikí Enótita Paḯon") on yksi Kalávrytan kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 1 055 (vuonna 2011).
Paḯonin kunnallisyksikkö käsittää Kalávrytan kunnan eteläosan. Se on ottanut nimensä samalla seudulla sijainneelta antiikin ajan Paionin kaupungilta. Kunnallisyksikön suurin asutus on Dáfnin kylä. Paḯon oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalávrytan kuntaan yhdessä Aroánian ja Kleitorían kanssa, jolloin se muuttui uuden kunnan kunnallisyksiköksi.
Paḯonin kunnallisyksikkö muodostuu seuraavista kyläyhdyskunnista ja asutuksista:
Panaitolikó (kunnallisyksikkö)
Panaitolikó (; myös "Panetolikó"; virallisesti Δημοτική Ενότητα Παναιτωλικού, "Dimotikí Enótita Panaitolikoú") on yksi Agrínion kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 1 386 (vuonna 2011).
Panaitolikón kunnallisyksikkö käsittää alueen Agrínion kunnan keskisissä itäosissa. Se on nimetty alueen Panaitolikó-vuorten mukaan. Kunnallisyksikön suurin asutus on Agía Paraskevín kylä. Lakkautetun kunnan kuntakeskuksena toimi Skouterán kylä. Panaitolikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Neápolin, Parakampýlian, Paravólan, Strátoksen ja Thestieíin kanssa, jolloin se muuttui uuden kunnan kunnallisyksiköksi.
Panaitolikón kunnallisyksikkö muodostuu seuraavista kyläyhdyskunnista ja asutuksista:
Paralía (Akhaia)
Paralía () on Kreikan kaupunki sekä samanniminen Patraksen kunnan kunnallisyksikkö (Δημοτική Ενότητα Παραλίας, "Dimotikí Enótita Paralías") ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 9 987 ja varsinaisen Paralían kaupungin väkiluku 6 336 (vuonna 2011).
Paralían kaupunki, suomeksi ”Ranta”, sijaitsee Patraksenlahden rannalla noin kuusi kilometriä Patraksen kaupungin keskustasta etelään, ja se on Patraksen esikaupunkeja. Paralía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Patraksen kuntaan yhdessä Messátidan, Ríon ja Vrachnaíikan kanssa, jolloin se muuttui uuden kunnan kunnallisyksiköksi.
Paralían kunnallisyksikkö muodostuu seuraavista kylä- ja kaupunkiyhdyskunnista ja asutuksista: